hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu en ca hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Új adószabályok: 750 milliárd maradhat a zsebekben jövőre – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Új adószabályok: 750 milliárd maradhat a zsebekben jövőre
Facebook Twitter Tumblr Pinterest
A pénzügyminisztérium véglegesítette, már csak az Országgyűlésnek kell megszavaznia a januártól érvényes adószabályokat. A kormány számításai szerint 750 milliárd forint marad jövőre az adózóknál. Ennek nagy része a vállalkozásokat segíti, azért, hogy ki tudják gazdálkodni a megemelt minimálbért. De jól járnak azok is, akiknek van babakötvényük, ugyanis duplájára, 12 ezer forintra nő az éves állami támogatás – hangzott el az M1 Híradójában.
Azzal, hogy 2022 január elsejétől 20-20 százalékkal növekszik a minimálbér és a garantált bérminimum, most a szokásosnál nagyobb összeget kell erre a célra fordítania. Így kifejezetten jól jön, hogy a kormány a 1,5 százalékos  szakképzési járulék megszüntetésével összességében 4 százalékponttal csökkenti a szociális hozzájárulási adó mértékét – mondta egy budafoki faipariműhely tulajdonosa, Bakos Miklós.
„A következő évben mindenféleképpen az inflációt meghaladó mértékben szeretnénk a béreket emelni. Természetesen a szociális adó csökkentése 4 százalékkal ez is nagyon-nagy segítség nekünk, hiszen jobban ki tudjuk a béreket gazdálkodni. De ez még nem elegendő, bár ez is több tízezer forintot jelent havonta a vállalkozásunknak, emellett még nagyobb hatékonysággal, még jobb munkaszervezéssel, új gépek használásával szeretnénk versenyképesebbek maradni” – fogalmazott.
A kormány annak érdekében, hogy a vállalkozásoknak ne okozzon gondot a bérek emelése, mintegy 750 milliárd forintot hagy náluk azzal, hogy jövőre több adókulcsát is csökkenti. Így például a szociális hozzájárulási adó mértéke 2022. január 1-től már csak 13 százalék lesz. Vagyis, öt év alatt több mint a felére csökken a munkáltatók által fizetett szociális hozzájárulási adó (szocho). Ezzel olcsóbbá válik a munkaerő foglalkoztatása, a cégek könnyebben vehetnek fel szakembereket.
A másfél százalékos szakképzési hozzájárulás kivezetése mellett, csökken a kisvállalati adó kulcsa is, 11-ről 10 százalékra.
Jövőre megmarad a kis- és középvállalkozások iparűzési adókedvezménye, így automatikusan jár az alacsonyabb, maximum egy százalékos adómérték az érintetteknek. Az egyszerűsített közteherviselési hozzájárulás szabályai is kedvezőbbekké válnak. A kifizetőt terhelő ekho ugyanis 15,5 százalékról 13 százalékra mérséklődik.
Az Országgyűlésnek benyújtott adócsomag a vállalkozások mellett a családoknak is segít. Jövőre ugyanis a babakötvények utáni állami támogatás összege duplájára emelkedik. A babakötvényt 2013-ban vezette be a kormány, gyermekük születésekor egy egyszeri állami életkezdési támogatást kapnak a szülők, emellett pedig lehetőségük van egy értékpapír számlát nyitni a Magyar Államkincstárnál, amelyen gyűjthetnek egészen a gyermek 18 éves koráig. Az állam ehhez maximum hatezer forint támogatást nyújt, amit jövőre 12 ezer forintra emel.
Regős Gábor, a Századvég Gazdaságkutató Zrt. vezető elemzője szerint ezt a befektetést nemcsak az állami támogatás miatt éri meg igénybe venni, hanem az infláció feletti 3 százalékpontnyi kamat miatt is.
A Pénzügyminisztérium a most benyújtott adócsomag kapcsán leszögezte, hogy a kormány továbbra is kiáll az adócsökkentések politikája mellett, mert amint a csökkennek az adók, nő a gazdaság, nő a foglalkoztatás és nőnek a bérek.
A címlapkép csak illusztráció
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
adószabályok országgyűlés Pénzügyminisztérium vállalkozások
A Pécsi Tudományegyetem is résztvesz idén a Zsolnay Fényfesztiválon
Keddtől ismét kötelezővé tette a maszkhasználatot a Pécsi Tudományegyetem
Minden elemében korszerűbb és modernebb épülettel gazdagodnak a pécsi tűzoltók
Két pécsi sportolónak is szurkolhatunk a paralimpián
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram